জাতীয় শোক দিবস-২০১৬ উপলক্ষে সম্প্রতি বাংলাদেশ কৃষি ব্যাংকের উদ্যোগে ব্যাংকের প্রধান কার্যালয়ে এক আলোচনা সভা অনুষ্ঠিত হয়। সভায় প্রধান অতিথির বক্তব্য রাখেন বাণিজ্যমন্ত্রী তোফায়েল আহমেদ, এমপি। প্রধান অতিথি তার বক্তব্যে বঙ্গবন্ধুর স্বপ্নের সোনার বাংলা গড়ার ক্ষেত্রে কৃষিঋণ বিতরণসহ প্রয়োজনীয় কার্যাবলী সম্পাদনে সকলকে আন্তরিক হওয়ার আহ্বান জানান। পাশাপাশি জঙ্গিবাদ ও সন্ত্রাসবাদ মোকাবেলায় জনগণকে একযোগে কাজ করার বিষয়েও গুরুত্বারোপ করেন। ব্যাংকের ব্যবস্থাপনা পরিচালক বীর মুক্তিযোদ্ধা এম এ ইউসুফের সভাপতিত্বে অনুষ্ঠিত আলোচনা সভায় বিশেষ অতিথির বক্তব্য রাখেন অর্থ ও পরিকল্পনা প্রতিমন্ত্রী এম এ মান্নান, এমপি ও ব্যাংকের পরিচালনা পর্ষদের চেয়ারম্যান মোহাম্মদ ইসমাইল। অর্থ প্রতিমন্ত্রী তার বক্তব্যে বলেন, কৃষি বিপ্লবের মাধ্যমে এ দেশকে মধ্যম আয়ের দেশে পরিণত করার ক্ষেত্রে কৃষি ব্যাংকের অগ্রণী ভূমিকা রয়েছে। এ সময় অন্যদের মধ্যে উপস্থিত ছিলেন ব্যাংকের পরিচালনা পর্ষদের পরিচালক মোহাম্মদ সফিকুল আজম ও মো. ফসিয়ার রহমান, ব্যাংকের সব নির্বাহীসহ কর্মকর্তা-কর্মচারী, সিবিএ নেতৃবৃন্দ, বঙ্গবন্ধু পরিষদ আহ্বায়ক কমিটি ও ঐক্য পরিষদের নেতৃবৃন্দ। বিজ্ঞপ্তি